സോവിയറ്റ് സ്റ്റേഷൻ കടവ്

2022 ൽ തിരുവനന്തപുരം കേന്ദ്രമാക്കി പ്രവർത്തിക്കുന്ന കനൽ സാംസ്‌കാരിക വേദി നാടകസംഘം കേരള സംഗീത നാടക അക്കാദമിയുടെ സഹകരണത്തോടെ  തയ്യാറാക്കി അവതരിപ്പിച്ച ആക്ഷേപഹാസ്യ നാടകമാണ് സോവിയറ്റ് സ്റ്റേഷൻ കടവ്. "സോവിയറ്റ് സ്റ്റേഷൻ കടവ്" എന്ന പേരിൽ തന്നെ ഗ്രീൻ ബുക്സ് പുറത്തിറക്കിയ മുരളി കൃഷ്ണന്റെ  ചെറുകഥയുടെ നാടകാവിഷ്കാരമാണ് ഈ നാടകം. നാടകത്തിന്റെ സ്വാതന്ത്രരചനയും സംവിധാനവും നിർവഹിച്ചിരിക്കുന്നത് ഹസിം അമരവിളയാണ്. അധികാരമോഹം എല്ലാക്കാലവും ജനാധിപത്യത്തിന്റെ ശാപമാണ്. അധികാരത്തിന്റെ സുഖം സിരകളിലേക്ക് ഒഴികിയിറങ്ങിയാൽ അതിൽനിന്നും ജനാധിപത്യത്തിലേക്കുള്ള ഒരു മടങ്ങിപ്പോക്ക് ഒരിക്കലും ഉണ്ടാകുകയില്ല. നാളിതുവരെയുള്ള ചരിത്രങ്ങളിൽ ഇതിന്  തുലോം അപവാദങ്ങൾ  മാത്രമേ കാണാൻ സാധിക്കുകയുള്ളു. ജനാധിപത്യവ്യവസ്ഥയിൽ പോലും അധികാരസുഖം നുകർന്ന് അതിൽത്തന്നെ കടിച്ചുതൂങ്ങിനിൽക്കുന്ന നിരവധിപേർ നമുക്കുചുറ്റും തന്നെ ഉദാഹരണമായുണ്ട്. സോവിയറ്റ് സ്റ്റേഷൻ കടവിൽ അത്തരത്തിലുള്ള നിരവധിപേരെ കാണാൻ സാധിക്കും. ഈ  നാടകം ഒരോർമ്മപ്പെടുത്തലാണ്. ജനങ്ങൾ ഓരോരുത്തരും കരുതിയിരിക്കണമെന്ന ഓർമ്മപ്പെടുത്തൽ, ശരിയായ ചരിത്രപഠനത്തിലൂടെയേ  ഇത് അതിജീവിക്കാൻ കഴിയുകയുള്ളുവെന്ന ഓർമ്മപ്പെടുത്തൽ.  ഇന്ത്യയിലെ  ആദ്യ ടൈം ട്രാവൽ നാടകമെന്ന പേത്യേകതയുള്ള നാടകമാണ് സോവിയറ്റ് സ്റ്റേഷൻ കടവ്.

 ഇതിവൃത്തം 
ലഘുചിത്രം|സോവിയറ്റ് സ്റ്റേഷൻ കടവ് നാടകത്തിലെ രംഗം 
1980 കളിൽ യൂ. എസ്. എസ്. ആർ. ലെ നേതാവ് ലിയോണിഡ് ബ്രെഷ്നേവ് ടൈം ട്രാവൽ സാദ്ധ്യതകൾ പരീക്ഷിച്ച് 1940 കളിലെ നിക്കോള ടെസ്‌ലയെ എൺപതുകളിൽ കൊണ്ട് വന്ന് രണ്ടാം ലോകമഹായുദ്ധം ഒഴിവാക്കാനുള്ള സാഹചര്യങ്ങൾ വിലയിരുത്തുന്നു. ജർമനിയിലെ അഡോൾഫ് ഹിറ്റ്ലറെ രണ്ടാം ലോകമഹായുദ്ധം നടത്താതെ അതിന് മുൻപേ കൊന്നുകളഞ്ഞാൽ യുദ്ധം ഉണ്ടാകുകയില്ലെന്നും അതിലൂടെ എക്കാലത്തെയും മികച്ച സാമ്പത്തിക സൈനീകശക്തിയായി യൂ. എസ്. എസ്. ആർ. നിലനിൽക്കുമെന്നും കണക്ക് കൂട്ടുന്നു. ഹിറ്റ്ലറിനെ വധിക്കാൻ ഭാവിയിൽ നിന്നും ടൈം ട്രാവൽ മെഷിനിൽ യാത്ര ചെയ്യാൻ സാധിക്കുന്ന ചീരണി രവിയെ കണ്ടെത്തുന്നു. സമകാലീന കേരളത്തിലെ രാഷ്ട്രീയ സാമൂഹിക സാഹചര്യങ്ങൾ വിലയിരുത്തി പി എസ് സി പരീക്ഷയ്ക്ക് തയ്യാറായിക്കൊണ്ടിരിക്കുന്ന അരാഷ്ട്രീയവാദിയായ യുവാവാണ് ചീരാണി രവി. തുമ്പ ഐ.എസ്.ആർ.ഓ യുടെ സമീപം താമസിക്കുന്നതിനാൽ കാന്തികതരംഗങ്ങൾ രവിയുടെ ശരീരത്തിൽ കൂടുതലാണ്.അതുകൊണ്ട് തന്നെ ടൈം ട്രാവൽ ചെയ്യാൻ രവിക്ക് മാത്രമേ കഴിയുകയുള്ളു. ഹിറ്റ്ലറിനെക്കൊല്ലാൻ ബ്രെഷ്നേവിന്റെ സഹായത്തോടെ പഴയ ജർമനിയിൽ എത്തുന്ന ചീരണി രവി ഹിറ്റ്ലറിന്റെ അധികാരം മോഹിച്ച് ഭാര്യ ഇവാ ബ്രൗണിനെ ഇഷ്ടപ്പെട്ട് ഹിറ്റ്ലറിനെക്കാൾ വലിയ ഹിറ്റ്ലറായി മാറുന്നു. നാടകാവസാനം എല്ലാ ഏകാധിപതികളെയും തേടിയെത്തുന്ന ദുരന്തത്തിൽ നിന്നും ചീരാണി രവിക്കും രക്ഷപ്പെടാൻ കഴിയുന്നില്ല. 

 അഭിനേതാക്കളും സാങ്കേതികപ്രവർത്തകരും 
ലഘുചിത്രം|സോവിയറ്റ് സ്റ്റേഷൻ കടവ് നാടകത്തിന്റെ പോസ്റ്റർ 

 കഥാപാത്രങ്ങൾ 

 അഡോൾഫ് ഹിറ്റ്ലറായി കണ്ണൻ നായർ 
 ചീരാണി രവിയായി അമൽ കൃഷ്ണ 
 ലിയോണിഡ് ബ്രെഷ്നേവായി സന്തോഷ് വെഞ്ഞാറമൂട് 
 ജോസഫ് ഗീബൽസായി ജോസ് പി. റാഫേൽ 
 നിക്കോള ടെസ്ലയായി വിജു വർമ്മ 
 ഇവ ബ്രൗണായി നവീന വി.എം.
 മാർഗോയായി ഇഷ രേഷ്മ 
 യാങ് ഹിറ്റ്ലറായി റെജു കോലിയക്കോട് 
 ഹാൻസ് കംളറായി ജയദേവ് രവി 
 ബീഡി ബാബുവായി അർജുൻ ഗോപാൽ 
 ഫ്രാൻസ് ഹൽദറായി സൽമാൻ 
 ഈഗോൺ ഷീലെയായി സോമരാജ്  

 പിന്നരങ്ങിൽ 
സോവിയറ്റ് സ്റ്റേഷൻ കടവിന്റെ മൂലകഥ രചിച്ചിരിക്കുന്നത് മുരളി കൃഷ്ണനാണ്. നാടകരചനയും സംവിധാനവും ഹസിം അമരവിള. ദീപസംവിധാനം അനൂപ് പൂനയും രംഗസംവിധാനം ആർട്ടിസ്‌റ്റ് സുജാതനും രംഗോപകരണങ്ങൾ പ്രദീപ് അയിരൂപ്പാറയും സാങ്കേതിക സഹായം സുജിത് രാജനുമാണ് നിർവഹിച്ചിരിക്കുന്നത്. കേരള സംഗീത നാടക അക്കാദമിയുടെ സഹകരണത്തോടെ കനൽ സാംസ്‌കാരിക വേദിയാണ് നാടകം നിർമിച്ചിരിക്കുന്നത്.  

 അവലംബങ്ങൾ 

 മറ്റു കണ്ണികൾ 
 https://www.thehindu.com/news/cities/chennai/chen-arts/chen-theatre/malayalam-play-soviet-station-kadavu-is-a-well-crafted-play-on-power-and-its-abuse/article65966430.ece
 https://www.newindianexpress.com/cities/kochi/2022/Sep/29/when-hitler-visited-soviet-station-kadavu-2502913.html
 https://chintha.in/?p=2548
 https://www.manoramaonline.com/style/arts-and-culture/2023/02/14/itfok-analyzing-dramas-soviet-station-kadavu-and-hash.html
 https://www.manoramanews.com/kerala/latest/2022/09/24/first-time-travel-drama-in-malayalam.html
 https://www.thenewsminute.com/kerala/soviet-station-kadavu-when-hitler-travelled-through-time-kerala-168476
 https://www.kairalinewsonline.com/first-time-travel-drama-malayalam-soviet-station-kadav-produced-abu-dhabi
 https://www.manoramaonline.com/global-malayali/gulf/2024/01/09/kerala-social-centre-conducted-bharat-murali-drama-festival.html
 https://www.youtube.com/watch?v=YtqZOlmHKUs

വർഗ്ഗം:മലയാളനാടകങ്ങൾ